alexandrainst/scandi-wiki huggingface dataset:
Breivang videregående skole

Breivang videregående skole er en offentlig videregående skole i Tromsø kommune i Troms. Skolen ligger rett sør for Universitetet i Tromsø og Universitetssykehuset Nord-Norge, på Tromsøya i administrasjonssenteret og byen Tromsø.

Ett av særpregene med Breivang videregående skole er «åpenhet» på flere måter. Store glassflater åpner skolebygget mot øst og sør. En har alltid kontakt med fellesrom, og hele skolen tas i bruk til læring. Både balkonger og fellesarealer fungerer som undervisningsarenaer, og undervisningsrommene grenser til gallerier og grupperom der en kan arbeide eller hvile.

Skolebiblioteket ved Breivang ble i 2008 kåret til Årets bibliotek av Norsk Bibliotekforening.

Undervisningsprogram 
 Studiespesialisering
VG1 Stud.spes m/formgivingsfag
VG2 Stud.spes m/formgivingsfag
VG3 Stud.spes m/formgivingsfag
 Design og håndverk
VG1 Design og håndverk
VG2 Design og håndverk
 Frisør
VG2 Frisør
 Medier og kommunikasjon
VG1 Medier og kommunikasjon
VG2 Medier og kommunikasjon
VG3 Medier og kommunikasjon
Informasjonsteknologi og Medieproduksjon
VG2 Informasjonsteknologi
Vg2 Medieproduksjon
 Service og samferdsel  
VG1 Service og samferdsel  
VG2 Reiseliv
VG2 Transport og logistikk  
VG2 Salg, service og sikkerhet

Eksterne lenker 
 Breivang videregående skole
 Artikkel om prisutdeling Årets bibliotek

Videregående skoler i Troms og Finnmark
Skoler i Tromsø
Vágatunnilin

Vágatunnilin er en undersjøisk veitunnel som forbinder øyene Streymoy og Vágar på Færøyene. Tunnelen er den nest lengste tunnelen på Færøyene og går fra Leynar, ikke langt fra Vestmanna, og over Vestmannasund. Tunnelen forbinder dermed hovedstaden Tórshavn med Vágar lufthavn.

Tunnelen er totalt 4,9 kilometer lang og arbeidet på Streymoysiden begynte 28. september 2000 og på Vágar 27. september 2001. Tunnelen sto ferdig den 10. desember 2002 og kostet totalt 240 millioner kroner å bygge.

Eksterne lenker
 Tunnil.fo – Offisiell nettside for Færøyenes tunneler

Tunneler på Færøyene
Undersjøiske tunneler
Vágar
Streymoy
2002 på Færøyene
Portal:Færøyene/artikler
Tunneler åpnet i 2002
Holland Tunnel

Hollandtunnelen er en motorveitunnel med fire kjørefelter under Hudsonelva som forbinder øya Manhattan i New York med Jersey City i New Jersey ved Interstate 78 på fastlandet. Tunnelen ble opprinnelig kalt Hudson River Vehicular Tunnel eller Canal Street Tunnel, og er en av to motorveitunneler som går under Hudsonelva (den andre er Lincoln Tunnel.)

Tunnelen er oppkalt etter Clifford Milburn Holland (1883–1924). Han var sjefsingeniøren for prosjektet, men døde før det var ferdig. Prosjektet ble fullført av norsk-amerikanske Ole Singstad, født i Lensvik i Sør-Trøndelag.

Han er også blant annet kjent for å ha planlagt og bygd Lincoln Tunnel, litt lenger opp i Hudson-elva.

Referanser

Port Authority of New York and New Jersey
Veitunneler
Manhattan
Qatar Airways

Qatar Airways  (arabisk: القطرية) er det nasjonale flyselskapet i Qatar, og har base i Doha. Qatar Airways er ett av bare seks flyselskaper i verden som har fått fem stjerner av det uavhengige byrået Skytrax, som vurderer service og kvalitet. Selskapet er ifølge Skytrax verdens beste flyselskap i 2011.

Selskapet ble grunnlagt i 1993 etter initiativ fra medlemmer av kongefamilien i landet. Driften startet i januar 1994.

Etter noen år med tap fulgte en reorganisering etter vestlig modell i 1997, og selskapet fikk ny ledelse. Kongefamiliens eierskap ble redusert til 50 %. Qatar Airways satset samtidig tungt på å bygge opp en flåte bestående av fly produsert av den europeiske flyprodusenten Airbus. I 2007 åpnet selskapet imidlertid opp for Boeing, og har for tiden ordrer på nye fly hos begge produsentene, blant annet syv eksemplarer av Airbus A380 som ble levert i år 2010.

Selskapet er medlem av Arab Air Carriers Organization, og i året 2011 ble det kåret til verdens beste flyselskap av Skytrax.

Flyselskapet Qatar Airways flyr til 17 destinasjoner i Afrika, 73 destinasjoner i Asia, 3 destinasjon i Australia, 35 destinasjoner i Europa, og 12 destinasjoner i Nord- og Sør-Amerika. I oktober 2011 åpnet Qatar Airways sin første rute til Norge med fem ukentlige avganger fra Oslo lufthavn, til Doha. Fra januar 2013 øker selskapet ruten fra fem ukentlige flyvninger til syv ukentlige flyvninger.

Qatar Airways veksler mello å bruke flytypen Boeing 787-8 og Airbus A350-900  på sin daglige Oslo-flight, samt Boeing 777-cargo og Airbus a330-cargo 3 ganger i uken

Flåte

Nåværende flåte

November 2011, Qatar Airways flåte består av følgende fly (unntatt Qatar Executive):

Referanser

Eksterne lenker 
 
 informasjonsside om flyselskapet Qatar Airways på norsk 

Qatarske flyselskaper
Flyselskaper etablert i 1993
1993 i Qatar
Ponor (elv)

Ponor (russisk: Понорь) er ei elv i Moskva oblast i Russland. Den er ei venstre sideelv til elva Nerskaja. Elva er 22 km lang.

Kilder 
 Russisk: Вагнер Б. Б. Реки и озера Подмосковья. — М.: Вече, 2007. — С. 298-299. ISBN 5-9533-1885-5.

Elver i Moskva oblast
Arda Turan

Arda Turan (født 30. januar 1987) er en tyrkisk fotballspiller som spiller for Galatasaray SK. Han spiller også for , og deltok i EM 2008.

Karriere

Klubbkarriere 
Som ungdomsspiller spilte Turan for Altıntepsi Makelspor og ungdomslaget til Galatasaray.

Etter gode kamper for reservelaget ble Turan hentet opp til førstelaget i begynnelsen av sesongen 2004-05. Han debuterte for førstelaget i en cupkamp mot Bursaspor. Sesongen etter spilte han ingen kamper for Galatasaray, og midt i sesongen ble han utlånt til Vestel Manisaspor for å få kamptrening. Den tidligere tyrkiske landslagstreneren Ersun Yanal ga ham plass i startoppstillingen, og Turan benyttet sjansen godt. Han spilte 15 kamper og scoret tre mål.

Turan kom tilbake til Galatasaray til sesongen 2006/07. Han spilte overbevisende i mesterligaoppgjøret mot Mladá Boleslav ved å score to mål og legge opp til ytterligere to. Han scoret sitt første hattrick for Galatasary mot Sivasspor 4. mai 2008.

Atlético Madrid 
I august 2011 ble Turan solgt til den spanske klubben Atlético Madrid for 12 millioner Euro, pluss bonuser, noe som gjorde ham til den dyreste tyrkiske fotballspilleren gjennom tidene. I Atlético Madrid hadde han først drakt nummer 11, og fra 2012/13-sesongen spilte han med det prestisjefulle nummer 10 på ryggen. Med Atlético Madrid vant Turan La Liga i 2013/14-sesongen.

Barcelona 
I juli 2015 signerte Turan en femårskontrakt med toppklubben FC Barcelona. På grunn av overgangsstraffen som var tildelt Barcelona sesongen i forveien, kunne ikke Turan spille for førstelaget i første halvdel av sesongen. Han gjorde sin debut for Barcelona i Copa del Rey-oppgjøret mot Espanyol på Camp Nou 6. januar 2016, en kamp Barcelona vant 4-1.

Landslagskarriere 
Turan scoret sitt første turneringsmål for  25. mai 2008 i en vennskapskamp mot  i oppkjøringen til EM. 11. juni scoret han sitt første landslagsmål mot  i Tyrkias andre kamp i gruppespillet i EM.

Fire dager senere scoret han igjen, denne gangen Tyrkias første mål i et dramatisk comeback mot  i den siste kampen i gruppespillet. Tsjekkia ledet 2-0 da det gjenstod et kvarter, men Tyrkia scoret tre raske mål mot slutten av kampen, og avanserte dermed til kvartfinalen på bekostning av Tsjekkia.

Han ble tatt ut i s EM-tropp til EM i Frankrike 2016.

Referanser

Eksterne lenker 
 

Tyrkiske fotballspillere
Spillere i Fotball-EM 2008
Spillere i Fotball-EM 2016
Fotballspillere for Galatasaray SK
Fotballspillere for Manisaspor
Fotballspillere for Atlético Madrid
Fotballspillere for FC Barcelona
Fotballspillere for İstanbul BB
Personer fra Istanbul
Fødsler i 1987
Positivt flertall

Positivt flertall betegner innenfor statsvitenskapen et system der et flertall av representantene i en forsamling som velger et utøvende organ som står ansvarlig overfor dette aktivt må stemme for dannelsen av dette organet. I Norge gjelder dette prinsippet blant annet for byrådet i Bergen. Det gjaldt også tidligere for byrådet i Oslo, men der har man nå gått over til et system med negativt flertall, der ordføreren ber den han oppfatter som lederen for den mest styringsdyktige koalisjonen om å danne byråd.

Systemet med positivt flertall kan i visse tilfeller føre til andre regjeringskonstellasjoner enn i systemer med negativt flertall. Ved valget i Tyskland i 2005 var det på forhånd to koalisjoner, én bestående av CDU/Christlich-Soziale Union in Bayern og Freie Demokratische Partei og én bestående av Sozialdemokratische Partei Deutschlands og Bündnis 90/Die Grünen. Ingen av disse oppnådde flertall siden venstrepartiet Die Linke gjorde et bedre valg enn forventet. Siden imidlertid Die Linke ikke ville støtte en regjering de ikke selv var en del av, og SPD/Grüne ikke var interessert i å regjere sammen med disse, ble det forhandlinger for å skape et positivt flertall, som til slutt endte opp med en koalisjonsregjering av CDU/CSU og SPD.

Et positivt flertall omtales også som et investitur.

Se også 
Majoritet

Votering
Byrådsleder

Byrådsleder er lederen for byrådet i kommuner som praktiserer byparlamentarisme. Byrådslederen koordinerer byrådets arbeid, har ansvar for sektorovergripende politikk og har stabskoordinerende ansvar. Byrådslederen har også ansvaret for sammensetningen av byrådet, og kan skifte ut medlemmene uten å konferere med bystyret.

Byrådsledere i Norge
I Norge har Oslo hatt byparlamentarisme – og dermed byråd og byrådsleder – siden 1986, Bergen siden 2000 og Tromsø fra 2011 til 2016.

Oslo

 1986–1989: Hans Svelland (H)
 1989–1992: Michael Tetzschner (H)
 1992–1997: Rune Gerhardsen (Ap)
 1997–2000: Fritz Huitfeldt (H)
 2000–2009: Erling Lae (H)
 2009–2015: Stian Berger Røsland (H)
 2015–d.d.: Raymond Johansen (Ap)

Bergen

 2000–2003: Anne-Grete Strøm-Erichsen (Ap)
 2003–2006: Monica Mæland (H)
 2006–2007: Henning Warloe (H) (fung.)
 2007–2013: Monica Mæland (H)
 2013–2014: Ragnhild Stolt-Nielsen (H)
 2014–2015: Martin Smith-Sivertsen (H)
 2015–2019: Harald Schjelderup (Ap)
 2019–d.d.: Roger Valhammer (Ap)

Tromsø
 2011–2015: Øyvind Hilmarsen (H)
 2015–2016: Kristin Røymo (Ap)

Referanser
Liste over nåværende statsledere

Liste over nåværende statsledere tar for seg statsledere for suverene stater i verden akkurat nå. Både statsoverhoder og regjeringssjefer er tatt med.

Vær oppmerksom på at statsledere skiftes ut kontinuerlig på grunn av nyvalg eller andre omstendigheter. Enkelte opplysninger kan være utdaterte.

Liste over nåværende statsoverhoder og regjeringssjefer over suverene stater

Referanser

Eksterne lenker
Liste over statsoverhoder etter tid og land

Nåværende statsledere
Statssjefer
VM i friidrett innendørs 2008


Det 12. VM i friidrett innendørs ble arrangert 7.-9. mars 2008 i Valencia i Palau Velódromo Luis Puig. I dette idrettskomplekset ble også innendørs-EM arrangert i 1998.

Resultater herrer

60 m 

Dato: 7. mars

400 m 

Dato: 9. mars

800 m 
 

Dato: 9. mars

1500 m 

Dato: 8. mars

Mekonnen wurde zuerst wegen Betreten der Innenraum-Umrandung disqualifiziert, aber nach einem Protest wieder auf den ersten Plass gesetzt.

3000 m 

Dato: 9. mars

60 m hekk 

Dato: 8. mars

4 x 400 m stafett 

Dato: 9. mars

Høydehopp 

Dato: 8. mars

Stavsprang 

Dato: 9. mars

Lengde 

Dato: 8. mars

Tresteg 

Dato: 9. mars

Kulestøt 

Dato: 7. mars

Sjukamp 

Dato: 8./9. mars

Sjukamp bestod av 60 m løp, lengde, kulestøt, høydehopp, 60 m hekk, stavsprang og 1000 m løp.

Resultater kvinner

60 m 

Dato: 7. mars

400 m 

Dato: 9. mars

800 m 

Dato: 9. mars

1500 m 

Dato: 9. mars

3000 m 

Dato: 8. mars

60 m hekk 

Dato: 8. mars

4 x 400 m stafett 

Dato: 9. mars

Høydehopp 

Dato: 9. mars

Stavsprang 

Dato: 8. mars

Lengde 

Dato: 9. mars

Tresteg 

Dato: 8. mars

Kulestøt 

Dato: 9. mars

Femkamp 

Dato: 7. mars

Femkamp besto av 60 m hekk, høydehopp, kulestøt, lengde og 800 m.

Medaljestatistikk 
<div style="float:left; text-align:left; padding-right:15px;">

Deltakende nasjoner 
Antall utøvere i parentes.

 (2)
 (1)
 (2)
 (1)
 (1)
 (9)
 (2)
 (1)
 (7)
 (4)
 (9)
 (4)
 (1)
 (1)
 (1)
 (3)
 (13)
 (1)
 (1)
 (6)
 (1)
 (1)
 (1)
 (8)
 (1)
 (1)
 (11)
 (2)
 (1)
 (1)
 (2)
 (1)
 (1)
 (1)
 (11)
 (1)
 (13)
 (2)
 (1)
 (4)
 (1)
 (1)
 (3)
 (6)
 (1)
 (1)
 (2)
 (12)
 (1)
 (1)
 (16)
 (2)
 (28)
 (5)
 (2)
 (1)
 (1)
 (2)
 (1)
 (1)
 (1)
 (1)
 (1)
 (1)
 (2)
 (1)
 (13)
 (13)
 (5)
 (1)
 (5)
 (7)
 (1)
 (2)
 (1)
 (1)
 (3)
 (1)
 (5)
 (1)
 (3)
 (1)
 (1)
 (1)
 (1)
 (1)
 (1)
 (2)
 (1)
 (5)
 (1)
 (1)
 (8)
 (1)
 (1)
 (1)
 (1)
 (3)
 (3)
 (6)
 (1)
 (1)
 (1)
 (1)
 (15)
 (7)
 (2)
 (4)
 (13)
 (47)
 (1)
 (1)
 (1)
 (1)
 (1)
 (2)
 (2)
 (1)
 (2)
 (1)
 (1)
 (2)
 (4)
 (5)
 (1)
 (3)
 (23)
 (2)
 (10)
 (1)
 (1)
 (1)
 (1)
 (1)
 (1)
 (4)
 (1)
 (1)
 (16)
 (1)
 (49)
 (2)
 (1)
 (2)
 (1)
 (1)
 (1)

Eksterne lenker 
 Arrangørens hjemmeside
 Den offisielle siden til IAAF om innendørs-VM 2008

 
Friidrett i 2008
Friidrett i Spania
Internasjonale mesterskap i 2008
Internasjonale mesterskap i Spania
Sport i Valencia‎
Friidrett
Blod & ære

Blod & ære er en norsk dokumentarfilm fra 2008. Filmen forteller om forholdet mellom Ole Klemetsen, som er en av Norges mest berømte boksere, og faren John Klemetsen. Den er regissert av Håvard Bustnes, og produsert av Faction Film, med støtte fra Norsk kulturråd, Norsk filmfond, Midtnorsk filmfond og Midtnorsk filmsenter. Manus er skrevet av Bjørn-Erik Hanssen, som også skrev biografien "Lukkøye".

Bakgrunn 
Familien Klemetsen hadde omtrent  700 timer med video og smalfilm som dokumenterer hele livet deres, med hovedvekt på Oles boksekarriere. Disse klippene er flettet sammen med opptak i filmens nåtid av dansebandet "Team Klemetsen", bestående av John sr, John jr. og Ole Klemetsen, som reiser rundt og spiller på ulike arrangement i Rogaland. Ut fra denne posisjonen diskuterer de hva som egentlig skjedde i de mange fasene av Oles boksekarriere 
Filmens fortellerstemme er av John Klemetsen, en får dermed inntrykk av at det er familiens egen film.

Mottagelse 
Filmen ble kåret til beste dokumentarfilm under Kortfilmfestivalen i Grimstad i 2008, og fikk terningkast seks av Aftenposten. Filmen fikk også karakter 7 av 10 av Kulturo.no. Den fikk også Amandaprisen 2008 for beste dokumentar.

Priser 
 2008 Amandapris
 2008 Gullstolen beste dokumentar Kortfilmfestivalen
 2008 Best Nordic Documentary, Nordisk Panorama
 2009 Crystal Heart Award, Heartland Film Festival
 2009 Special Mention, Nordische Filmtage, Lübec

Referanser

Eksterne lenker 
 

Norske dokumentarfilmer fra 2000-årene
Filmer fra 2008
Norske biografiske dokumentarfilmer
Norskspråklige filmer
Amandaprisen 2008
Amanda for beste norske dokumentarfilm
Dokumentarfilmer om sport
Bojar

Bojar (russisk: боярин, ukrainsk: буй eller боярин, bulgarsk: боляр eller болярин, rumensk: boier) var betegnelsen på et medlem av høyest rang i den aristokratiske føydaladelen, bare underlagt den herskende storfyrsten, først i Kievriket og senere i Russland og Litauen (tilsvarende dagens Ukraina, Hviterussland, europeisk Russland og Litauen) fra 900- til 1600-tallet. Tittelen ble også benyttet i Bulgaria, Serbia, Valakia og Moldavia. Bojarene utgjorde det herskende sjikt av store godseiere.

De russiske bojarene deles tradisjonelt inn i tre kategorier:
 Den urgamle moskovittiske adelen som hadde tjent storfyrstene fra 1300-tallet (herunder slektene Romanov, Godunov og Sjeremetjev).
 Fyrstene av Rurik-dynastiet som bodde i Moskva etter at rikene deres hadde blitt annektert inn i Storfyrstedømmet Moskva (herunder slektene Sjujskij, Vorotynskij og Repnin). 
 Utenlandske fyrster fra Litauen og Den gylne horde som hevdes å stamme fra Djenghis Khan (blant annet slektene Belsk og Mstilavskij).

Adelige titler
Russlands historie
Bulgarias historie
Romanias historie
Russiske ord og uttrykk
Volnaja

Volnaja  (russisk: Во́льная) er ei elv i Moskva oblast i Russland. Den er en vestre sideelv til elva Nerskaja. Elva er 32 km lang.

Litteratur 
 Russisk: Вагнер Б. Б. Реки и озера Подмосковья. — М.: Вече, 2007. — С. 51-52. ISBN 5-9533-1885-5.

Elver i Moskva oblast
Sekstenkongerikene

Sekstenkongerikene i Kina (kinesisk: 十六國  eller 十六国; pinyin: Shíliù Guó) betegner perioden fra 304 til 439. 

De seksten kongerikene (eller statene) var kongeriker i det sentrale Kina og områdene omkring mellom 304 og 439, eller mellom Jin-dynastiets tilbakegang og starten på De nordlige dynastiene. 

Betegnelsen sekstenkongerikene ble først brukt av Cui Hong. I dag inkluderer man alle rikene i Kina mellom 304 og 439 i betegnelsen (altså var det flere enn seksten totalt). Alle disse rikene eksisterte ikke gjennom hele perioden. 
	
Nesten alle kongene og keiserne (som de kalte seg) var av wu hu-folket. Han-kineserne grunnla rikene Nordlige Yan, Vestre Liang, Tidlige Liang og staten Wei. Det nordlige Wei-dynastiet er ikke regnet med blant de seksten kongerikene, selv om det også var grunnlagt i denne perioden.

De 16 kongedømmene er:
 Han-Zhao
 Cheng-Han
 Senere Zhao
 Tidlige Liang
 Tidlige Yan
 Tidlige Qin
 Senere Qin
 Senere Yan
 Vestlige Qin
 Senere Liang
 Sørlige Liang
 Sørlige Yan
 Vestlige Liang
 Nordlige Liang
 Xia
 Nordlige Yan

Disse 16 rikene var imidlertid ikke samtlige uavhengige regjeringsenheter som oppstod i det nordlige Kina på denne tiden. Det fantes også en rekke andre og ofte heller kortlivede enheter hvis ledere lot seg utrope til konge eller keiser. Det må også nevnes at de fleswte av herskerne betraktet seg som keisere – slik kunne man gjerne ha talt om seksten keiserriker.

Litteratur 
 Thomas J. Barfield: The Perilous Frontier: Nomadic Empires and China. Blackwell, Cambridge (MA)/Oxford 1989
 Albert E. Dien: Six Dynasties Civilization. Yale University Press, New Haven/London 2007.
 David A. Graff: Medieval Chinese warfare, 300–900. Routledge, London u. a. 2002

Kinas historie
Kinesisk historiografi
Klaus Croissant

Klaus Croissant (født 24. mai 1931 i Kirchheim unter Teck i Tyskland, død 28. mars 2002 i Berlin) var en tysk advokat, RAF-sympatisør og Stasiagent.

Han er best kjent som advokat for RAF-grunnleggerne Ulrike Meinhof og Andreas Baader i 1970-årene. I likhet med andre av RAF-medlemmenes advokater deltok han i terrororganisasjonens interne kommunikasjonssystem. 23. juni 1975 ble han arrestert, men kort etter løslatt mot kausjon. Han benyttet anledningen til å rømme til Frankrike den 11. juli 1977, der han søkte politisk asyl. I Frankrike ble han arrestert 30. september samme år og utlevert til Vest-Tyskland 17. november. Han ble der dømt til 2,5 års fengsel for støtte til en terroristisk sammenslutning.

Etter løslatelsen fra fengsel vervet han seg som agent for Stasi. I Stasi ble han i 1981 registrert som Inoffizieller Mitarbeiter «IM Thaler» med registreringsnummer XV/5231/81. Han vervet også sin livsledsager, taz-redaktøren Brigitte Heinrich, som Stasiagent, og var hennes føringsoffiser.

I 1990 ble Croissant medlem av Partei des Demokratischen Sozialismus, etterfølgerpartiet til Sozialistische Einheitspartei Deutschlands. Hans arbeid som Stasiagent ble kjent i 1992. Han mistet da de fleste av sine politiske venner. Selv stilte han seg uforstående til hvorfor hans arbeid som Stasiagent førte til avvisning blant mange mennesker på venstresiden.

Referanser

Litteratur 
 Peter O. Chotjewitz: Mein Freund Klaus. Verbrecher Verlag, Berlin 2007, ISBN 978-3-935843-89-8.
 Jens Gieseke, Andrea Bahr: Die Staatssicherheit und die Grünen. Zwischen SED-Westpolitik und Ost-West-Kontakten. Ch. Links, Berlin 2016, ISBN 978-3-86153-842-4.

Eksterne lenker 
 

Stasi
Tyske jurister
Personer fra Landkreis Esslingen
Fødsler i 1931
Dødsfall i 2002
Steinbergtunnelen

Steinbergtunnelen er en veitunnel mellom Ila og Ilsvika i Trondheim. Tunnelen er del av Nordre avlastningsvei.
Tunnelen har en rundkjøring midt inne i fjellet der den møter Marienborgtunnelen. 

Byggingen var opprinnelig planlagt å skje i to trinn. Første trinn mellom Ila og Ilsvika, og andre trinn fra Marienborg til en rundkjøring inni tunnelen.

Byggingen av den første delen startet 24. mars 2006, og fjellsprengningen var ferdig 14. september samme år. Det var planlagt at tunnelen skulle åpnes høsten 2007, men arbeidet med å ferdigstille tunnelen ble forsinket, og tunnelen kunne åpnes først 15. mars 2008. 

Under andre byggetrinn ble tunnelarmen mot sør gitt navnet Marienborgtunnelen. Steinbergtunnelen går derfor nå fra Ilsvika til Ila.

Se også 
Marienborgtunnelen
Ilsviktunnelen

Veitunneler i Norge

Referanser

Eksterne lenker 
 Adresseavisen: Steinbergtunnelen endelig åpnet (15. mars 2008)

Veitunneler i Trondheim
Riksvei 706
Ila (Trondheim)
2008 i Norge
Tunneler åpnet i 2008
Unzja

Unzja (russisk: Унжа) er ei elv i Vologda og Kostroma oblast i Russland, er ei sideelv til Volga. 

Elva er 426 km lang, med et nedbørfelt på 28 900 km². Middelvannføringen 50 km før munningen er 158 m³/s, men vannføringen varierer sterkt gjennom året, fra maksimum i vårflommen på 2520 m³/s, til minimum om vinteren på 7,82 m³/s.

Unzja begynner med samløpet av elvene Kema og Lundonga, og munner ut i Unzjenskij-bukta i Gorkij-reservoaret. Den fryser vanligvis over i november, og er frosset over til månedsskiftet april-mai. De viktigste sideelvene er Viga, Neja og Mezja. 

Langs Unzja ligger byene Kologriv, Manturovo og Makarjev.

Elver i Vologda oblast
Elver i Kostroma oblast
Stornorrfors kraftverk

Stornorrfors kraftverk er et vannkraftverk i Umeälven  i Västerbotten i Sverige. Verket stod ferdig i 1958 og ble senere utvidet med flere turbiner frem til 1985. Eier er Vattenfall. 

Det er installert fire francisturbiner på totalt 599 MW. Midlere årsproduksjon er på       2300GWh.

Kraftverket er Sveriges nest største målt i installert effekt.

Kraftverket utnytter en Fallhøyde på 75 m og har et nedbørsområde på 26500 km²
Tiløpskanalen er på 2400 m og Avløpstunnelen på 3950 m. Maksimal vannføring gjennom turbinene er 1000 m²/s. Elven er oppdemmet med en murdam med flomluker.

Det er bygget en laksetrapp ved kraftverket slik at fisk kan vandre forbi oppdemningen.

Kilder
Kuhlins.com
Vattenfall

Kraftverk i Sverige
Umeälvens vassdragsområde
Umeå kommune
Kraftverk etablert i 1958
1958 i Sverige
Demninger fullført i 1958
Nytt Liv

Nytt Liv er et Ten-Sing kor som holder til i Norheim kirke på fastlandsiden i Karmøy kommune.

Korets dirigent i 2008 er Harald Helland, han erstattet Sigbjørn Tjelle i 2006. Bandet ledes av Karl Inge, og består for tiden av en trommeslager, to gitarister, to bassister og to på keyboard.

Norske kor
Vjoksa

Vjoksa (russisk: Вёкса) er ei elv i Kostroma oblast i Russland. Den er 84 km lang, med et nedslagsfelt på 2880 km². Elva begynner ved utløpet fra Galitsjsjøen og munner ut i elva Kostroma i byen Buj.

Elver i Kostroma oblast
Innertavle

Innertavle er et tettsted i Umeå kommune i Västerbottens län i landskapet Västerbotten i Sverige. Innertavle ligger mellom Tomtebo og Täfteå, cirka ti kilometer øst for Umeå. I 2010 hadde tettstedet 582 innbyggere.

Innertavle er opprinnelig en jordbruksbygd som inntil 1970-/1980-tallet var sparsomt befolket. De siste årene er stedet utbygd, og i dag har stedet over 500 innbyggere.

Innertavle har kirke, bygdegård og egen barneskole (1. til 4. trinn). De eldre barna pendler til skoler i Umeå. 
Både Innertavle og nabobygden Yttertavle har fått navn fra Tavelån, elven som renner gjennom Innertavle og forbi Yttertavle.

Referanser

Eksterne lenker 
 Innertavle.se (lokalt nettsted)
 Satellittkart over Innertavle og området rundt

Tettsteder i Västerbottens län
Umeå kommune
Fylkesvei 6688

Fylkesvei 6688 (Fv6688) går mellom Bjørndalen og Tillerbyen i Trondheim. Veien er 1,0 km lang.

Før Trøndelag fylke ble opprettet 1. januar 2018 hadde veien betegnelsen Fylkesvei 903 (Sør-Trøndelag).

Kommuner og knutepunkter

Eksterne lenker 
 Vegvesenets vegkart 
 

Fylkesveier i Trondheim
Kvaløya videregående skole

Kvaløya videregående skole er en offentlig videregående skole i Tromsø kommune i Troms. Skolen ligger på tettstedet Kvaløysletta på Kvaløya. Kvaløya videregående skole er den skolen i Troms som studieforbereder flest elever hvert år.

Skolen tilbyr spesielt tilrettelagt opplæring, både i ordinære klasser, individuelt og i egne klasser, til elever med ulike funksjonshemninger og bistandsbehov.

Utdanningsprogram 
 Studiespesialisering
 Påbygging til generell studiekompetanse
 Bygg- og anleggsteknikk
 Hverdagslivstrening

Referanser

Eksterne lenker 
 
 Kvaløya videregående skole

Videregående skoler i Troms og Finnmark
Skoler i Tromsø